钦定古今图书集成/理学汇编/经籍典/第082卷 > 程迥周易古占 > 《占说第八》
## 钦定古今图书集成/理学汇编/经籍典/第082卷 > 程迥周易古占 > 《占说第八》

重耳筮尚得晋国，遇贞《屯》《悔》。《豫》，皆曰“利建侯。”《屯》初九
无位而得民，重耳在外之象。九五虽非失位，而所承
所应者，皆向初九，“惠怀无亲”之象。至《豫》，则九四为众
阴所宗，无有分其应者。震为诸侯，坤为国土，重耳得
国之象。“利行师”，一战而霸之象。九四总众阴以安土。
〈原本有阙〉之总。发以“庄首重耳。”率诸侯以尊周室之象。〈阙〉
穆姜比于叔孙侨如，欲废成公，侨如败，迁穆姜于东
宫。筮之遇《艮》之八史曰：“是谓《艮》之《随》。”其辞曰：“艮其腓，
不拯其随，其心不快。”腓附下体。六二随九三，当艮止
之时，上下不相与，不见拯者也。《艮》之《随》亦随之《艮》，其
辞曰：“系小子，失丈夫。”应九五顺也，宜应而失；乘初九
逆也，宜失而系。且诸爻皆动，以明八二之不动，不可
出矣。

闵元年初，毕万筮仕，遇《屯》之《比》。辛廖占之，曰：“吉。”《屯》固
比入，吉孰大焉。昭七年，孔成子筮立卫絷，遇《屯》之《比》。
史朝曰：“嗣吉何建”，建非嗣也，孟将不列于宗。其筮同
而占异者，事不同故也，非忠信之事，遇黄裳元吉，反
以为凶，则占法大概可知已矣。

孔子筮《易》，遇《贲》，愀然色不平，贞离文明，柔中而当位，
其君位止而不应，此圣人道不行于当世之象。
孙权闻关羽败，使虞翻筮之，遇《节》之《临》，占曰：“不出二
日断头。”节自《泰》卦中来。干为首，九三之五，凡迁二位，
故有是象。

“纬书有以世应占者，以八纯卦自初变为某宫一世
卦，以至于五，其上爻不变，复变第四爻为游魂，其后
举内卦三爻同为一变为归魂，是故一卦变八卦，其
不相通者五十有六。”按《易经》六爻皆九六用变。今乃
上爻不变，五既变而不复，自四而下，所复不同，体天
地之撰，配四时之变通者如是乎？以其为数不密，故
不得不用六神以配时日，由是与辞象乖矣。陆德明
引此以附《易音，辨》刘禹锡解贞、屯、悔、豫之说，非也。若
纳甲卦气之类，皆出纬书，不能合于正经。今不取。
《连山》《归藏》，宜与《周易》数同而其辞异。先儒谓《周易》以
变者占，非也。《连山》《归藏》以不变者占，亦非也。古之筮
者，兼用三《易》之法。卫元之筮遇屯，曰“利建侯”，是《周易》
或以不变者占也。季友之《筮》，遇《大有》之《干》，曰“同复于
父，敬如君所。”此固二《易》辞也。《既》之《干》，则用变矣，是《连
山》《归藏》，或以变者占也。

“《大衍》初揲，扐一二三者为少，扐四者为多”，是少者三
而多者一也。或以钱寓多少之数，虽适平，而非阳饶
阴乏之义。

奇数有一有二，有三有四；策数有六有七，有八有九；
而五与十不用；故成《易》者，无非四营也；

或曰：“九变六，六变九。”非也。九当变八，六当变七。何以
言之？《国语》董因为晋文公筮遇《泰》之八，谓初、二、三以
九变八，而四、五、上不变为八，故曰《泰》之八也。唐人张
辕作《周易启元》曰：“老阳变成少阴，老阴变成少阳。”盖
与此合。

八、《衍》〈阙〉数七衍，蓍数九六，不极其衍，故“发挥而为爻”
也。

贞者静而正。悔者动而过。动乎外、岂皆有悔哉。曰有
戒惧之义焉。

大舜“志定谋同，然后用筮。”扬雄曰：“不以其占，不如不
筮。”王通曰：“骤而语《易》则玩神。”其旨一也。

一卦变六十四卦，一爻变六十四爻，谓如干初变《姤》，
则自二至上，亦变《姤》之九，不待本爻变而后谓之变
也。二篇之中，其变二万四千五百七十六。天地数衍，
爻数一，不用二衍三，四衍十六，五衍二十五，六衍三
十六，七衍四十九，八衍六十四，九衍八十一，十衍百，
以上积为三百八十四爻。